શીર્ષક: ત્રણ બહેનોએ કરેલી પિતાની હત્યાની એ કહાણી જેનાથી આખો દેશ હચમચ્યો\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
પિતાની હત્યાના સમયે ઍન્જેલિનાની ઉંમર 18 વર્ષ, મારિયાની 17 અને ક્રિસ્ટિનાની 19 વર્ષ હતી. 27 જુલાઈ 2018ની આ ઘટના  છે.

મિખાઇલ ખૈચતૂરયાન નામની એક વ્યક્તિ પર તેમના ઘરમાં જ ચપ્પું અને હથોડાથી હુમલો  કરવામાં આવ્યો હતો. હુમલામાં ગંભીર રીતે ઈજાગ્રસ્ત  થયા બાદ તેમનું મૃત્યુ  થયું હતું.

પોલીસે તેમની હત્યાના આરોપમાં તેમનાં ત્રણ પુત્રીઓ - ક્રિસ્ટિના, ઍન્જેલિના અને મારિયાની ધરપકડ કરી હતી.

આ બહેનોની પૂછપરછ કરવામાં આવી ત્યારે તેમણે પિતાની હત્યા માટે એવાં કારણો આપ્યાં, જેનાથી માત્ર રશિયા જ નહીં સમગ્ર વિશ્વ સ્તબ્ધ થઈ ગયું હતું.

ખૈચતૂરયાન બહેનોએ હત્યા શા માટે કરી?

27 જુલાઈ 2018ની સાંજે 57 વર્ષીય પિતા મિખાઇલ ખૈચતૂરયાને પોતાનાં પુત્રીઓ ક્રિસ્ટિના, ઍન્જેલિના અને મારિયાને એક પછી એક પોતાના રૂમમાં બોલાવ્યાં અને ફર્શની યોગ્ય રીતે સફાઈ ન કરવા બદલ ઠપકો આપ્યો તથા તેમના ચહેરા પર મરચાંનો પાઉડર છાંટ્યો.

થોડા સમય પછી મિખાઇલ ખૈચતૂરયાન ઊંઘી ગયા. તે સમયે ત્રણેય બહેનોએ ચપ્પુ, હથોડા અને મરચાના પાઉડર દ્વારા પોતાના પિતા પર હુમલો કરી દીધો.

મિખાઇલનાં માથા, ગળા અને છાતી પર જીવલેણ પ્રહાર કરવામાં આવ્યા. તેમના શરીર પર ચપ્પુંથી કરાયેલા 30થી વધારે ઘા મળી આવ્યાં હતાં.

ત્યાર પછી આ બહેનોએ પોલીસને ફોન કર્યો અને ઘટનાસ્થળેથી તેમની ધરપકડ કરવામાં આવી.

પોલીસે તપાસ શરૂ કરી ત્યારે ખૈચતૂરયાન તેમના પરિવાર સાથે કેટલી ક્રૂરતા આચરતા હતા, તેના ઇતિહાસ પરથી પડદો ઊઠવા લાગ્યો.

છેલ્લાં ત્રણ વર્ષથી ખૈચતૂરયાન પોતાનાં પુત્રીઓને બેરહેમીથી મારતા હતા. તેમને કેદીઓની જેમ રાખતા હતા અને તેમનું જાતીય શોષણ પણ કરતા હતા.

કોર્ટમાં કેસ દરમિયાન તેમના પિતા સામે એક પછી એક પુરાવા રજૂ કરવામાં આવ્યા.

ક્રિસ્ટિનાએ પૂછપરછમાં શું જણાવ્યું?

ક્રિસ્ટિનાની ઉંમર તે સમયે 18 વર્ષ હતી.

તેમણે જણાવ્યું, "અમારા પિતા હંમેશાં કહેતા હતા કે લગ્નેતર સંબંધો પાપ ગણાય. તે બહુ ખરાબ હોય છે. પરંતુ અમે તેમની પુત્રીઓ હતી. તેમનું જ લોહી હતી. છતાં તેઓ મરજી પ્રમાણે અમારી સાથે વર્તન કરતા અને અમારે તે માનવું પડતું હતું."

તેઓ કહે છે, "તેમની પાસે એક ખાસ ઘંટડી હતી. તેઓ તેને રાત-દિવસ ગમે ત્યારે વગાડતા. અમારામાંથી કોઈ એક બહેને તેમની સામે તરત હાજર થવું પડતું."

"તેઓ જે ઇચ્છતા તે અમારે તેમની સમક્ષ પીરસવું પડતું. પછી તે ખાવાની ચીજ હોય, પાણી હોય કે બીજી કોઈ ચીજ હોય. અમારે એક ગુલામની જેમ તેમની સામે ચીજો પીરસવી પડતી હતી."

આ...